CELEX: 62017CN0425
Language: el
Date: 2017-07-14 00:00:00
Title: Υπόθεση C-425/17: Αίτηση προδικαστικής αποφάσεως την οποία υπέβαλε το Bayerischer Verwaltungsgerichtshof (Γερμανία) στις 14 Ιουλίου 2017 — Günter Hartmann Tabakvertrieb GmbH & Co. KG κατά Stadt Kempten

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/8
            
         Αίτηση προδικαστικής αποφάσεως την οποία υπέβαλε το Bayerischer Verwaltungsgerichtshof (Γερμανία) στις 14 Ιουλίου 2017 — Günter Hartmann Tabakvertrieb GmbH & Co. KG κατά Stadt Kempten
   (Υπόθεση C-425/17)
   (2017/C 347/08)
   Γλώσσα διαδικασίας: η γερμανική
   
      Αιτούν δικαστήριο
   
   Bayerischer Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγουσα: Günter Hartmann Tabakvertrieb GmbH & Co. KG
   
      Καθού: Stadt Kempten
   
      Παρεμβαίνουσα: Landesanvaltschaft Bayern
   
      Προδικαστικά ερωτήματα
   
   
               1)
            
            
               Έχει το άρθρο 2, σημείο 8, της οδηγίας 2014/40/EΕ (1) την έννοια ότι ως «προϊόντα που προορίζονται για μάσηση» μπορούν να θεωρούνται μόνο τα προϊόντα καπνού μασήσεως με την κλασική έννοια του όρου;
            
         
               2)
            
            
               Έχει το άρθρο 2, σημείο 8, της οδηγίας 2014/40/EΕ την έννοια ότι τα «προϊόντα που προορίζονται για μάσηση» είναι ταυτόσημα με τον «καπνό μάσησης» κατά την έννοια του άρθρου 2, σημείο 6, της οδηγίας;
            
         
               3)
            
            
               Στηρίζεται η εκτίμηση του εάν ένα προϊόν καπνού «προορίζεται για μάσηση» κατά την έννοια του άρθρου 2, σημείο 8, της οδηγίας 2014/40/ΕΕ σε αντικειμενική θεώρηση αναφερόμενη στο προϊόν και όχι στις πληροφορίες που παρέχει ο κατασκευαστής ή στην πραγματική του χρήση από τους καταναλωτές;
            
         
               4)
            
            
               Έχει το άρθρο 2, σημείο 8, της οδηγίας 2014/40/EΕ την έννοια ότι ένα προϊόν καπνού, για να προορίζεται για μάσηση, πρέπει να είναι αντικειμενικά κατάλληλο για μάσηση με βάση τη σύσταση και τη σκληρότητά του και ότι η μάσηση του προϊόντος καπνού πρέπει να προκαλεί την έκλυση των συστατικών που περιέχει;
            
         
               5)
            
            
               Έχει το άρθρο 2, σημείο 8, της οδηγίας 2014/40/EΕ την έννοια ότι, για τον χαρακτηρισμό ενός προϊόντος καπνού ως «προοριζόμενου για μάσηση», πρέπει επιπλέον, και παράλληλα αρκεί, η επαναλαμβανόμενη άσκηση ελαφριάς πιέσεως με τα δόντια ή τη γλώσσα στο προϊόν καπνού να οδηγεί στην έκλυση μεγαλύτερης ποσότητας συστατικών του προϊόντος από ό,τι η απλή διατήρησή του μέσα στο στόμα;
            
         
               6)
            
            
               Ή μήπως η ιδιότητα του «προοριζόμενου για μάσηση» προϊόντος απαιτεί η απλή διατήρησή του στο στόμα ή το απλό γλείψιμό του να μην οδηγεί σε έκλυση συστατικών;
            
         
               7)
            
            
               Δύναται να προσδοθεί σε ένα προϊόν καπνού η ιδιότητα του κατάλληλου «για μάσηση», κατά την έννοια του άρθρου 2, σημείο 8, της οδηγίας 2014/40, και λόγω της μορφής της εξωτερικής σε σχέση με τον επεξεργασμένο καπνό παρουσιάσεως, όπως για παράδειγμα λόγω της συσκευασίας του σε φακελάκι κυτταρίνης;
            
         
      (1)  Οδηγία 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων και την κατάργηση της οδηγίας 2001/37/ΕΚ (ΕΕ 2014, L 127, σ. 1).